ระเบียบคณะกรรมการข้าราชการฝ่ายศาลปกครอง

ว่าด้วยรถราชการ (ฉบับที่ ๕)

พ.ศ. ๒๕๕๓

 

 โดยที่เห็นสมควรแก้ไขเพิ่มเติมระเบียบคณะกรรมการข้าราชการฝ่ายศาลปกครอง ว่าด้วย  
รถราชการ พ.ศ. ๒๕๔๔ เพื่อให้มีความเหมาะสม และสอดคล้องกับสภาวการณ์ในปัจจุบัน

 อาศัยอํานาจตามความในมาตรา ๘๔ วรรคหนึ่ง (๑๒) แห่งพระราชบัญญัติจัดตั้ง  
ศาลปกครองและวิธีพิจารณาคดีปกครอง พ.ศ. ๒๕๔๒ คณะกรรมการข้าราชการฝ่ายศาลปกครอง  
ออกระเบียบไว้ ดังต่อไปนี้

 ข้อ ๑ ระเบียบนี้เรียกว่า “ระเบียบคณะกรรมการข้าราชการฝ่ายศาลปกครอง ว่าด้วย  
รถราชการ (ฉบับที่ ๕) พ.ศ. ๒๕๕๓”

 ข้อ ๒[[1]](#footnote-1) ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

 ข้อ ๓ ให้เพิ่มความต่อไปนี้เป็นข้อ ๑๒/๑ และข้อ ๑๒/๒ ของระเบียบคณะกรรมการข้าราชการ  
ฝ่ายศาลปกครองว่าด้วยรถราชการ พ.ศ. ๒๕๔๔

 “ข้อ ๑๒/๑ ผู้ดํารงตําแหน่งตุลาการหัวหน้าคณะศาลปกครองสูงสุดและตุลาการศาลปกครองสูงสุด ให้มีสิทธิได้รับรถประจําตําแหน่งหรือค่าตอบแทนเหมาจ่ายแทนการจัดหารถประจําตําแหน่งตามบัญชี  
ขนาดมาตรฐานรถประจําตําแหน่งหรือบัญชีค่าตอบแทนเหมาจ่ายแทนการจัดหารถประจําตําแหน่ง  
ท้ายระเบียบนี้ และเมื่อใช้สิทธิเลือกรับรถประจําตําแหน่งหรือรับเงินค่าตอบแทนเหมาจ่ายแทนการจัดหา  
รถประจําตําแหน่งแล้ว ให้ใช้สิทธิที่เลือกนั้นไปจนกว่าจะพ้นจากตําแหน่ง”

 “ข้อ ๑๒/๒ ผู้ดํารงตําแหน่งอธิบดีศาลปกครองชั้นต้น รองอธิบดีศาลปกครองชั้นต้น   
และรองเลขาธิการ ให้มีสิทธิรับค่าตอบแทนเหมาจ่ายแทนการจัดหารถประจําตําแหน่งตามบัญชีค่าตอบแทนเหมาจ่ายแทนการจัดหารถประจําตําแหน่งท้ายระเบียบนี้”

 ข้อ ๔ ให้ยกเลิกบัญชีขนาดมาตรฐานรถประจําตําแหน่งท้ายระเบียบคณะกรรมการข้าราชการ  
ฝ่ายศาลปกครองว่าด้วยรถราชการ พ.ศ. ๒๕๔๔ ซึ่งแก้ไขเพิ่มเติมโดยระเบียบคณะกรรมการข้าราชการ  
ฝ่ายศาลปกครองว่าด้วยรถราชการ (ฉบับที่ ๓) พ.ศ. ๒๕๔๘ และให้ใช้บัญชีขนาดมาตรฐานรถประจําตําแหน่งท้ายระเบียบนี้แทน

 ข้อ ๕ ให้ยกเลิกบัญชีค่าตอบแทนเหมาจ่ายแทนการจัดหารถประจําตําแหน่งท้ายระเบียบคณะกรรมการข้าราชการฝ่ายศาลปกครองว่าด้วยรถราชการ พ.ศ. ๒๕๔๔ ซึ่งแก้ไขเพิ่มเติมโดยระเบียบคณะกรรมการข้าราชการฝ่ายศาลปกครองว่าด้วยรถราชการ (ฉบับที่ ๔) พ.ศ. ๒๕๕๑ และให้ใช้บัญชีค่าตอบแทนเหมาจ่ายแทนการจัดหารถประจําตําแหน่งท้ายระเบียบนี้แทน

 ข้อ ๖ ผู้ดํารงตําแหน่งตุลาการหัวหน้าคณะศาลปกครองสูงสุดและตุลาการศาลปกครองสูงสุด   
ในวันที่ระเบียบนี้ใช้บังคับ ที่เลือกรับรถประจําตําแหน่ง ให้ใช้รถประจําตําแหน่งที่ครอบครองอยู่ต่อไป  
จนหมดอายุการใช้งาน

 ข้อ ๗ ผู้ดํารงตําแหน่งอธิบดีศาลปกครองชั้นต้น รองอธิบดีศาลปกครองชั้นต้น และรองเลขาธิการ   
ในวันที่ระเบียบนี้ใช้บังคับ หากประสงค์จะใช้รถประจําตําแหน่งที่ครอบครองอยู่ ให้มีสิทธิใช้รถประจําตําแหน่งที่ครอบครองอยู่นั้นต่อไปจนกว่าจะหมดอายุการใช้งาน และเมื่อรถหมดอายุการใช้งานให้ได้รับค่าตอบแทนเหมาจ่ายแทนการจัดหารถประจําตําแหน่ง โดยให้ส่งคืนรถประจําตําแหน่งและพนักงานขับรถให้แก่สํานักงานภายในกําหนดหกสิบวันนับแต่วันที่รถประจําตําแหน่งหมดอายุการใช้งาน

 ข้อ ๘ ให้ผู้ที่เลือกรับค่าตอบแทนเหมาจ่ายแทนการจัดหารถประจําตําแหน่งซึ่งได้ครอบครอง  
รถประจําตําแหน่งอยู่ ส่งคืนรถประจําตําแหน่งและพนักงานขับรถให้แก่สํานักงานภายในกําหนดหกสิบวัน  
นับแต่วันที่ระเบียบนี้ใช้บังคับ

 ข้อ ๙ ภายใต้บังคับข้อ ๗ รถประจําตําแหน่งที่ยังไม่หมดอายุการใช้งาน เมื่อได้รับคืนจากผู้ได้รับค่าตอบแทนเหมาจ่ายแทนการจัดหารถประจําตําแหน่ง ให้เลขาธิการพิจารณาจัดสรรให้กับผู้ดํารงตําแหน่ง  
ตุลาการในศาลปกครองสูงสุดที่เลือกรับรถประจําตําแหน่ง หรือจัดสรรให้กับเลขาธิการ หรือจัดสรร  
ให้กับผู้ดํารงตําแหน่งอธิบดีศาลปกครองชั้นต้น รองอธิบดีศาลปกครองชั้นต้น และรองเลขาธิการ ในวันที่ระเบียบนี้ใช้บังคับ ที่เลือกรับรถประจําตําแหน่ง แต่ไม่ได้ครอบครองรถประจําตําแหน่งอยู่หรือ  
รถประจําตําแหน่งหมดอายุการใช้งาน หรือจัดสรรเป็นรถส่วนกลางหรือเพื่อทดแทนรถส่วนกลางที่  
มีอายุการใช้งานเกินห้าปี หรือรถส่วนกลางที่ได้รับความเสียหาย ต้องเสียค่าซ่อมแซมสูงหรือประโยชน์  
ที่จะได้รับไม่คุ้มค่ากับค่าซ่อมแซม หรือเมื่อซ่อมแซมแล้วไม่อยู่ในสภาพที่ใช้การได้โดยปลอดภัย หรือจัดสรรตามความจําเป็นและเหมาะสมเพื่อประโยชน์ราชการศาลปกครองและสํานักงาน หรือจําหน่ายตามระเบียบคณะกรรมการข้าราชการฝ่ายศาลปกครอง ว่าด้วยการพัสดุ พ.ศ. ๒๕๔๓

 ข้อ ๑๐ การจ่ายค่าตอบแทนเหมาจ่ายแทนการจัดหารถประจําตําแหน่งตามระเบียบคณะกรรมการข้าราชการฝ่ายศาลปกครองว่าด้วยรถราชการ พ.ศ. ๒๕๔๔ ซึ่งแก้ไขเพิ่มเติมโดยระเบียบนี้ ในกรณีที่ผู้มีสิทธิได้รับค่าตอบแทนเหมาจ่ายแทนการจัดหารถประจําตําแหน่งไม่ได้ครอบครองรถประจําตําแหน่งอยู่ ให้มีผลตั้งแต่วันที่ระเบียบนี้ใช้บังคับ สําหรับผู้ที่ครอบครองรถประจําตําแหน่งอยู่ ให้มีผลเมื่อส่งคืนรถประจําตําแหน่งและพนักงานขับรถให้แก่สํานักงาน

 ประกาศ ณ วันที่ ๕ พฤศจิกายน พ.ศ. ๒๕๕๓

 หัสวุฒิ วิฑิตวิริยกุล

 ประธานศาลปกครองสูงสุด

ประธานกรรมการข้าราชการฝ่ายศาลปกครอง

---------------------------------------------------

นางสาวนริศรา แสนวงค์/จัดทํา

นางวรรณพร สุฐาปัญณกุล/ตรวจ

นางสาวพิมพนัส สายสุด รกน. ผอ.กลุ่ม ขก.

วันที่ ๒ มีนาคม ๒๕๖๔

บัญชีขนาดมาตรฐานรถประจําตําแหน่ง



|  |  |  |
| --- | --- | --- |
| ลําดับ | ตําแหน่ง | ขนาดปริมาตรกระบอกสูบไม่เกิน |
| ๑๒ | ตุลาการในศาลปกครองสูงสุด ๑.๑ ประธานศาลปกครองสูงสุด ๑.๒ รองประธานศาลปกครองสูงสุด ๑.๓ ตุลาการหัวหน้าคณะศาลปกครองสูงสุด ๑.๔ ตุลาการศาลปกครองสูงสุด  ผู้บริหารสํานักงานศาลปกครอง เลขาธิการสํานักงานศาลปกครอง  | ไม่จํากัดซีซี๓,๐๐๐ ซีซี๓,๐๐๐ ซีซี๓,๐๐๐ ซีซี๒,๔๐๐ ซีซี  |

 

บัญชีค่าตอบแทนเหมาจ่ายแทนการจัดหารถประจําตําแหน่ง



|  |  |  |
| --- | --- | --- |
| ลําดับ | ตําแหน่ง | อัตราค่าตอบแทนบาท/เดือน/คน |
| ๑๒๓   | ตุลาการในศาลปกครองสูงสุด ๑.๑ ตุลาการหัวหน้าคณะศาลปกครองสูงสุด ๑.๒ ตุลาการศาลปกครองสูงสุด ตุลาการในศาลปกครองชั้นต้น ๒.๑ อธิบดีศาลปกครองชั้นต้น ๒.๒ รองอธิบดีศาลปกครองชั้นต้น ๒.๓ ตุลาการหัวหน้าคณะศาลปกครองชั้นต้น ๒.๔ ตุลาการศาลปกครองชั้นต้นที่ได้รับเงินเดือน  ตั้งแต่ชั้น ๒ ขึ้นไป  ผู้บริหารสํานักงานศาลปกครอง รองเลขาธิการสํานักงานศาลปกครอง  |  ๔๑,๐๐๐๔๑,๐๐๐๔๑,๐๐๐๔๑,๐๐๐๔๑,๐๐๐๔๑,๐๐๐๓๑,๘๐๐ |

 

 

 

 

 

 

 

1. ราชกิจจานุเบกษา เล่ม ๑๒๗/ตอนที่ ๗๑ ก/หน้า ๔๗/๑๙ พฤศจิกายน ๒๕๕๓ [↑](#footnote-ref-1)